රාජංගනය ප්‍රදේශයේ සිටින ආසාදිතයන් සොයා තවදුරටත් පරීක්ෂණ සිදුකරන බවයි හිරු ප්‍රවෘත්ති අංශයට අදහස් දක්වමින් ඔහු කියා සිටියේ.අනුරාධපුර, රාජංගනය ප්‍රදේශයේ යාය 01, 03, 05 සහ 06 යන ප්‍රදේශ සඳහා තවදුරටත් සංචරණය සීමා කර ඇති අතර, ඒ හේතුවෙන් එහි සිටින ජනතාවට අවශ්‍ය ආහාරපාන ඇතුළු පහසුකම් සැපයීම සිදු කරන බවයි දිස්ත්‍රික් වසංගත රෝග විද්‍යා අංශයේ විශේෂඥ වෛද්‍ය තේජාන් සෝමතිලක සඳහන් කළේ.යුධ හමුදාපති ලුතිනන් ජෙනරාල් ශවේන්ද්‍ර සිල්වා සඳහන් කළේ කන්දකාඩු පුනරුත්ථාපන මධ්‍යස්ථානය ආශ්‍රිතව මේ වනවිට පුද්ගලයින් 532ක් කොරෝනා ආසාදිතයන් ලෙස හදුනාගෙන ඇති බවයි.